CELEX: 32021D1855
Language: sk
Date: 2021-10-18 00:00:00
Title: Rozhodnutie Rady (EÚ) 2021/1855 z 18. októbra 2021 o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej, pokiaľ ide o predĺženie platnosti priorít partnerstva EÚ a Libanonu dovtedy, kým Asociačná rada neprijme nové aktualizované spoločné dokumenty

22.10.2021   
               
               
                  SK
               
               
                  Úradný vestník Európskej únie
               
               
                  L 374/58
               
            
         ROZHODNUTIE RADY (EÚ) 2021/1855
         z 18. októbra 2021
         o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej, pokiaľ ide o predĺženie platnosti priorít partnerstva EÚ a Libanonu dovtedy, kým Asociačná rada neprijme nové aktualizované spoločné dokumenty
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej (1) (ďalej len „dohoda“) bola podpísaná 17. júna 2002 a nadobudla platnosť 1. apríla 2006.
                  
               
                     (2)
                  
                  
                     Asociačná rada prijala svojim rozhodnutím č. 1/2016 (2) priority partnerstva EÚ a Libanonu vrátane paktu medzi EÚ a Libanonu na obdobie rokov 2016 – 2020.
                  
               
                     (3)
                  
                  
                     Obe strany sa výmenou listov dohodli, že by sa mala predĺžiť platnosť priorít partnerstva EÚ a Libanonu vrátane paktu, ako dokumentov, ktoré usmerňujú upevňovanie tohto partnerstva, a to dovtedy, kým sa neprijmú nové aktualizované spoločné dokumenty.
                  
               
                     (4)
                  
                  
                     Podľa článku 76 dohody má Asociačná rada právomoc prijímať rozhodnutia na účel dosiahnutia cieľov dohody.
                  
               
                     (5)
                  
                  
                     Asociačná rada má písomným postupom prijať rozhodnutie o predĺžení platnosti priorít partnerstva vrátane paktu dovtedy, kým neprijme nové aktualizované spoločné dokumenty.
                  
               
                     (6)
                  
                  
                     Je vhodné stanoviť pozíciu, ktorá sa má zaujať v mene Únie v Asociačnej rade, pretože toto rozhodnutie Asociačnej rady bude mať právne účinky.
                  
               
                     (7)
                  
                  
                     Pozícia Únie v Asociačnej rade by preto mala byť založená na návrhu rozhodnutia Asociačnej rady,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v Asociačnej rade zriadenej Euro-stredomorskou dohodou o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej, pokiaľ ide o predĺženie platnosti priorít partnerstva EÚ a Libanonu dovtedy, kým Asociačná rada neprijme nové aktualizované spoločné dokumenty, je založená na návrhu rozhodnutia Asociačnej rady (3).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 18. októbra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 143, 30.5.2006, s. 2.
         
            (2)  Rozhodnutie Asociačnej rady EÚ – Libanon č. 1/2016 z 11. novembra 2016 o dohode na prioritách partnerstva EÚ a Libanonu (Ú. v. EÚ L 350, 22.12.2016, s. 114).
         
            (3)  Pozrite dokument ST 12263/21 na http://register.consilium.europa.eu.